laion/Wikipedia-Exotic huggingface dataset:
ავსტრალიის ალპები

ავსტრალიის ალპები (ინგლ. Australian Alps) — უმაღლესი მთათა სისტემა ავსტრალიაში. იგი მდებარეობს სამხრეთ-აღმოსავლეთ ავსტრალიაში და გადაჭიმულია ვიქტორიას, ახალი სამხრეთი უელსის შტატებსა და ფედერალურ ტერიტორიაზე. სიგრძე დაახლოებით 400 კმ, სიგანე 150 კმ-მდე, სიმაღლე 1700-2000 მ, მაქსიმალური — 2228 მ (მთა კოსციუშკო, კონტინენტის უმაღლესი წერტილი). ალპები ერთადერთი ადგილია ავსტრალიაში, სადაც რეგულარულად თოვს. ავსტრალიის ალპები წარმოადგენს დიდი წყალგამყოფი ქედის ნაწილს. სნოუის მთები, რომელიც მდებარეობს ახალ სამხრეთ უელსში, ავსტრალიის ალპების ნაწილია. ავსტრალიის ალპები დარღვეული ჰორსტული მასივია. აგებულია პალეოზოური დანალექი ქანებითა და გრანიტის ინტრუზივებით. ეტყობა მეოთხეული გამყინვარების კვალი (მორენები, ცირკები და პატარა მყინვარული ტბები). ჩრდილოეთ-დასავლეთ კალთებზე სათავე აქვს მდინარე მურეის. ფერდობები 1200-1300 მ-მდე შემოსილია ხშირი ტყეებით (ევკალიპტი, ხეგვიმრა), ზემოთ ტანბრეცილი ტყე, ბუჩქნარი და მდელოებია. დიდი წყალგამყოფი ქედი Australian Alps National Parks official website დაარქივებული 2008-07-18 საიტზე Wayback Machine. ქართული საბჭოთა ენციკლოპედია, ტ. 1, თბ., 1975. — გვ. 132.
კარიესი (ათონი)

კარიესი - დასახლებული პუნქტი საბერძნეთში, ათონის მთის დამოუკიდებელი მონაზვნური რესპუბლიკის ადმინისტრაციული ცენტრი. ქალაქში განთავსებულია პროტატი, სადაც ხორციელდება უმაღლესი მონაზვნური მმართველობა და სასამართლო. მდებარეობს ნახევარკუნძულის ცენტრში ზღვის დონიდან 370მეტრ სიმაღლეზე. მის მოსახლეობას შეადგენენ ბერები და სხვა მამრობითი სქესის პირები. ათონის მთის დედაქალაში განთავსებულია ნახევარკუნძულის პარლამენტი - პროტატი. პროტატი შედგება კინოტისა და კინოტიდან არჩეული ეპისტასიისგან (ერთგვარი საბჭოა, რომელიც მმართველობას ახორციელებს). კინოტში შედიან ნდობით აღჭურვილი პირები - თითო-თითო წარმომადგენელი ყოველი მონასტრიდან, რომლებსაც, თავის მხრივ, ყოველწლიურად საკუთარი მონასტრებიდან ირჩევენ. ეპისტასია ყოველი წლის პირველ ივნისს ირჩევა (ერთი წარმომადგენელი ყოველი სამონასტრო ჯგუფიდან). პირველ პირს ამ ოთხი ეპისტასიდან პროტოეპისტასი ეწოდება. პროტო-ეპისტასი შეიძლება იყოს მხოლოდ ათონის მთის ხუთი წამყვანი მონასტრიდან, ჩვეულებრივ, რიგ-რიგობით - დიდი ლავრიდან, ვათოპედიდან, ივერთა მონასტრიდან, ხილანდარიდან და დიონისიატიდან.
ხაჭაპური

ხაჭაპური — ქართული სამზარეულოს კერძი. ქართული ეროვნული ცომეული ნაწარმი, წარმოშობით დასავლეთ საქართველოდან. არსებობს სხვადასხვა სახეობის ხაჭაპური, მათ შორის: იმერული, აჭარული, მეგრული, გურული, სვანური, რაჭული, ხევსურული, თუშური. განსაკუთრებით ცნობილია იმერული ხაჭაპური. ხაჭაპურის ნაირსახეობას წარმოადგენს თუშური „კოტორი“. როგორც წესი, ხაჭაპურის ცომი ხორბლის ფქვილით, საფუარათი, წყლითა და ცოტაოდენი რძითა და მარილით იზილება; ცომს ცოტა ხანს აცლიან ამოსვლას და შემდეგ რეგიონებისდა მიხედვით სხვადასხვა ფორმით ამზადებენ. როგორც წესი, შიგთავსი შეიცავს ყველს (ახალს ან დაძველებულს) ან ხაჭოს, კვერცხს, კარაქსა და სხვა ინგრედიენტებს. ხაჭაპური ეროვნული საკვები კულტურის მონაპოვარია. 2019 წლის 22 იანვარს, საქართველოს კულტურული მემკვიდრეობის დაცვის ეროვნული სააგენტოს გადაწყვეტილებით, „ხაჭაპურის ტრადიციას საქართველოში“ არამატერიალური კულტურული მემკვიდრეობის ძეგლის სტატუსი მიენიჭა. იმავე წელს საქართველოს გასტრონომიის ასოციაციამ პირველად მიიღო მონაწილეობა საერთაშორისო კულინარიულ გამოფენაში „Sirha 2019“, სადაც სხვა ქართულ კერძებთან ერთად ხაჭაპურიც წარადგინეს. საქართველოს გასტრონომიის ასოციაციის ინიციატივით, 2020 წლის 27 თებერვალი გამოცხადდა „ხაჭაპურის ეროვნულ დღედ“, რათა აღინიშნოს საქართველოს ეროვნული ფასეულობის მატარებელი პროდუქტის მნიშვნელობა და ასევე ხელი შეუწყოს მის აღიარებას საერთაშორისო დონეზე. იმერული ხაჭაპური აჭარული ხაჭაპური მეგრული ხაჭაპური რაჭული ხაჭაპური შეგიძლიათ იხილოთ მედიაფაილები თემაზე „ხაჭაპური“ ვიკისაწყობში. ხაჭაპური — ქართული მატერიალური კულტურის ეთნოგრაფიული ლექსიკონი ხაჭაპურის ტრადიცია საქართველოში — კულტურული მემკვიდრეობის დაცვის სააგენტო ↑ 1.0 1.1 ხაჭაპური — გასტრონომია. დაარქივებულია ორიგინალიდან — 2018-08-07. ციტირების თარიღი: 2018-08-01. ↑ 2.0 2.1 ხაჭაპური — ქართული მატერიალური კულტურის ეთნოგრაფიული ლექსიკონი ↑ არამატერიალური კულტურული მემკვიდრეობის ელემენტისათვის — „ხაჭაპურის ტრადიცია საქართველოში“ არამატერიალური კულტურული მემკვიდრეობის ძეგლის სტატუსის მინიჭების შესახებ. საქართველოს საკანონმდებლო მაცნე. დაარქივებულია ორიგინალიდან — 2019-12-22. ციტირების თარიღი: 22 დლეკემბერი, 2019. ↑ საქართველოს 2019 წლის სახელმწიფო ბიუჯეტის 9 თვის შესრულების მიმოხილვა. ციტირების თარიღი: 22 დეკემბერი, 2019. ↑ საფრანგეთის რესპუბლიკაში, ქ. ლიონში საქართველო ყველაზე მასშტაბურ გასტრონომიულ გამოფენაში Sirha პირველად მონაწილეობს. საქართველოს გარემოს დაცვისა და სოფლის მეურნეობის სამინისტრო (31 იანვარი, 2019). ციტირების თარიღი: 22 დეკემბერი, 2019. ↑ 27 თებერვალი - ხაჭაპურის ეროვნული დღე. დაარქივებულია ორიგინალიდან — 2022-02-28. ციტირების თარიღი: 2022-02-28. ↑ ხაჭაპური ეროვნული დღე. დაარქივებულია ორიგინალიდან — 2021-01-15. ციტირების თარიღი: 2021-01-16.
ოლბანი

ოლბანი (ინგლ. Albany) — ქალაქი ავსტრალიაში. მდებარეობს ქვეყნის სამხრეთ ნაწილში, დასავლეთი ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 26 643 ადამიანს. მოსახლეობის საშუალო სიმჭიდროვე კმ²-ზე შეადგენს 326,51 ადამიანს. ოლბანი შტატის ადმინისტრაციულ ცენტრ პერტიდან დაშორებულია 408 კილომეტრით. ოლბანი არის საპორტო ქალაქი, რომელიც გაშენებულია ავსტრალიის დიდი ყურის სანაპიროზე. დაარსდა 1827 წელს. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების ყოველწლიური რაოდენობა შეადგენს 932.6 მმ-ს. ვიკისაწყობში არის გვერდი თემაზე: ოლბანი City of Albany Albany, Australia დაარქივებული 2009-12-24 საიტზე Wayback Machine. Albany Gateway community web portal დაარქივებული 2014-03-13 საიტზე Wayback Machine. Southbase WA - Community Portal დაარქივებული 2009-10-30 საიტზე Wayback Machine. Albany Historical Society (Inc) ↑ მოსახლეობის აღწერა (2011 წელი). დაარქივებულია ორიგინალიდან — 2017-01-08. ციტირების თარიღი: 2015-02-21. ↑ Climate statistics for Albany. Australian Bureau of Meterology.
არმადალე

არმადალე (ინგლ. Armadale) — ქალაქი დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 62 296 კაცს, ფართობი — 559,5 კმ²-ს. არმადალე შტატის ადმინისტრაციულ ცენტრ პერტიდან დაშორებულია 28 კილომეტრით და მოქცეულია ამავე ქალაქის აგლომერაციაში. დაარსდა 1894 წელს. ქალაქის სტატუსი მიიღო 1985 წელს. ქალაქის მერია ლინთონ რეინოლდსი. ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო. Offizielle Seite des Armadale Council ↑ მოსახლეობის აღწერა (2011 წელი)[მკვდარი ბმული]
ბეისუოთა

ბეისუოთა (ინგლ. Bayswater) — ქალაქი ავსტრალიაში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 61 262 კაცს, ხოლო ფართობი — 32,8 კმ²-ს. შტატის ადმინისტრაციულ ცენტრ პერთიდან დაშორებულია 9 კილომეტრით და მოქცეულია ამავე ქალაქის აგლომერაციაში. დაარსდა 1897 წელს. ქალაქის მერია ტერენსე კეინიონი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ქალაქ ბეისუოთას საიტი ქალაქი ბეისუოთა, აქტივების მართვის ინფორმაცია ↑ მოსახლეობის აღწერა (2011 წელი)[მკვდარი ბმული]
ბელმონტი

ბელმონტი (ინგლ. Belmont) — ქალაქი ავსტრალიაში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 35 209 კაცს, ფართობი – 39,8 კმ²-ს. შტატის ადმინისტრაციულ ცენტრ პერთიდან დაშორებულია 5 კილომეტრით და მოქცეულია ამავე ქალაქის აგლომერაციაში. დაარსდა 1898 წელს. ქალაქის მერია გლენის გოდფრი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ადაჩი, ტოკიო, იაპონია — 1 ოქტომბერი 1984 [1] დაარქივებული 2008-10-10 საიტზე Wayback Machine. ბელმონტის საიტი ↑ მოსახლეობის აღწერა (2011 წელი)[მკვდარი ბმული]
კენინგი (ავსტრალია)

კენინგი (ინგლ. Canning) — ქალაქი ავსტრალიაში. ქალაქი მდებარეობს დასავლეთი ავსტრალიაში. კენინგი არის დასავლეთ ავსტრალიის შტატის დასახლებული პუნქტი. 2021 წლის აღწერის მონაცემებით ქალაქის მოსახლეობა შეადგენს 95 860 ადამიანს. ფართობი — 64,8 კმ². შტატის ადმინისტრაციულ ცენტრ პერთიდან დაშორებულია 10 კილომეტრით და მოქცეულია ამავე ქალაქის აგლომერაციაში. კენინგი დაარსდა 1871 წელს. ქალაქის სტატუსი მიიღო 1979 წლის 10 მარტს. ქალაქის მერია პატრიკ ჰოლი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ქალაქ კენინგის გარეუბნები მოსახლეობის რაოდენობისა და ფართობის მიხედვით, ავსტრალიის უახლესი აღწერის საფუძველზე: ( * მიუთითებს გარეუბანს, რომელიც ნაწილობრივ ქალაქის ფარგლებში მდებარეობს) კენინგის საიტი City of Canning suburbs on Google Maps ↑ 2021 Census All persons QuickStats // abs.gov.au ↑ SLIP Map. Landgate. ციტირების თარიღი: 28 მაისი, 2024 ↑ NationalMap. Geoscience Australia. ციტირების თარიღი: 28 მაისი, 2024 ↑ Bentley (WA) (suburb and locality)
ევროპის VIII გუნდური ჩემპიონატი ჭადრაკში ქალთა შორის

ევროპის VIII გუნდური ჩემპიონატი ჭადრაკში ქალთა შორის 21 ოქტომბერი - 30 ოქტომბერი 2009 ნოვი სადი, სერბეთი. ნოვი სადში ქართველები გაახალგაზრდავებული შემადგენლობით ჩავიდნენ. არ იყვნენ მაია ჩიბურდანიძე და მაია ლომინეიშვილი. ლიდერობა ნანა ძაგნიძემ იკისრა. სათადაროგო დაფაზე იყო ბელა ხოტენაშვილი, რომელიც საერთოდ პირველად თამაშობდა ასეთი დონის ტურნირში. უკვე მეორე ტურში გაიმართა ჩემპიონატის ცენტრალური შეხვედრა: საქართველო - რუსეთი. მართალია ხურციძე დამარცხდა, მაგრამ ჯავახიშვილმა და ხოტენაშვილმა გამარჯვების ქულები მოუტანეს გუნდს. ოთხი ტურის შემდეგ ქულათა მაქსიმუმით ქართველები ლიდერობდნენ, მაგრამ მეხუთე და მეექვსე ტურებში ორმა ფრემ უკრაინის და აზერბაიჯანის გუნდებთან, საშუალება მისცა რუსეთის ნაკრებს დაგვწეოდა. მეშვიდე-მეცხრე ტურები ორივე გუნდმა მოიგო და მათ ერთდ გადაკვეთეს ფინიშის ხაზი. დამატებითი მაჩვენებლებით ჩემპიონად რუსეთის ნაკრები გამოცხადდა. ჩვენი ახალგაზრდული გუნდი მეორე ადგილს დასჯერდა. მესამენი, საგრძნობი ჩამორჩენით, უკრაინელები იყვნენ. გარდა დიდი ვერცხლის მედლებისა ქართველებს კიდევ სამი მცირე მედალი ხვდათ საკუთარ დაფებზე წარმატებული თამაშისათვის. ოქრო ხვდა ჯავახიშვილს, ხოლო ვერცხლის მედლები - ხუხაშვილს და ხოტენაშვილს. ქართული საჭადრაკო სკოლის კიდევ ერთმა აღზრდილმა ეკატერინე ფახირიდუმ (ქუთაისელი ფახიროვა) მცირე ოქროს მედალი მიიღო მეოთხე დაფაზე წარმატებული თამაშისათვის. 11 ქულა 6. საფრანგეთი, 7. ჩეხეთი, 10 ქულა 8. პოლონეთი, 9. სლოვენია, 10. უნგრეთი, 11. რუმინეთი, 12. გერმანია, 13. ისრაელი, 9 ქულა 14. ნიდერლანდები, 15. საბერძნეთი, 16. ესპანეთი, 8 ქულა 17. ინგლისი, 18. იტალია, 19. ხორვატია, 20. ავსტრია, 21. ბულგარეთი, 7 ქულა 22. მონტენეგრო, 23. სერბეთი, 6 ქულა 24. ბოსნია და ჰერცეგოვინა, 5 ქულა 25. თურქეთი, 4 ქულა 26. ჩრდ. მაკედონია, 27. ნორვეგია 3 ქულა 28.  ფინეთი  უკრაინა კატერინა ლაჰნო 5,5 (+4=3-1), ნატალია ჟუკოვა 4,5 (+2=5-1), ანა უშენინა 2,5 (+1=3-2), ინა გაპონენკო 4,5 (+3=3-1), ნატალია ზდებსკაია 3 (+1=4-2)
კალცონე

კალცონე, ხშირად მოიხსენიებენ როგორც "დატენილი პიცა", იტალიური ხაჭაპურის მსგავსი ორცხობილაა, რომელსაც პიცის ცომისა და მოცარელას (სულგუნის ნათესავი) ან რიკოტას ყველით ამზადებენ. ყველის ნაცვლად შეიძლება იყოს ხორცი ან ბოსტნეული და ა.შ. გაბრტყელებულ ცომზე შიგთავსი ემატება, შემდეგ ცომის ბოლოები თავზე იკვრება ("ჩებურეკის" მსგავსად) და ღუმელში ცხვება. კალცონეს სუფრასთან მარინარას საწებელთან (პომიდვრის საწებლის მსგავსი) მიართმევენ. სენდვიჩის ზომის კალცონეს ხშირად ქუჩის ჯიხურებიდან ჰყიდიან, ვინაიდან მისი ჭამა ადვილია ზეზე ან სიარულთან ერთად. კალცონე ემსგავსება სტრომბოლის, თუმცა ტრადიციულად ორივე განსხვავებულ კერძად ითვლება. კალცონე საკმაოდ გავრცელებულია დასავლეთის ქვეყნებში და ხშირად პიცის ნაირსახეობად მიიჩნევა, თუმცა პიცაზე ნაკლებად პოპულარულია. კერძის სახელი ხუმრობის საგანია ცენტრალურ და სამხრეთ ამერიკის ქვეყნებში სადაც ადგილობრივ დიალქეტებზე კალცონე გოგონების საცვალსაც ჰქვია.
ბანბერი

ბანბერი (ინგლ. Bunbury) — ქალაქი დასავლეთი ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 64 385 კაცს, ავსტრალიის ქალაქებს შორის მოსახლეობის მიხედვით მას 27-ე ადგილი უკავია. ფართობი — 138,7 კმ², სიმჭიდროვე — 464,20 ადამიანი/კმ²-ზე. შტატის ადმინისტრაციულ ცენტრ პერტიდან დაშორებულია 175 კილომეტრით, ქალაქ მონდურაჰიდან 108 კილომეტრით. ბანბერი საპორტო ქალაქია, რომელიც გაშენებულია ინდოეთის ოკეანის სანაპიროზე. დაარსდა 1836 წელს. ქალაქის ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ატმოსფერული ნალექების ყოველწლიური რაოდენობა უდრის 737.9 მმ-ს. ბანბერის საიტი Bunbury Historical Society's King Cottage Museum Local History of Bunbury Bunbury Port Authority დაარქივებული 2019-10-17 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-20.
კოკბარნი

კოკბარნი (ინგლ. Cockburn) — ქალაქი ავსტრალიაში. მდებარეობს დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 89 683 ადამიანს. ქალაქის ფართობი შეადგენს 167,5 კმ²-ს. შტატის ადმინისტრაციულ ცენტრ პერთიდან დაშორებულია 24 კილომეტრით და მოქცეულია ამავე ქალაქის აგლომერაციაში. დაარსდა 1871 წელს. ქალაქის მერია ლოგან ჰოულეტი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. სპლიტი, ხორვატია — 6 ივლისი 1998 წელი იუეიანი, ჩინეთი — 28 ნოემბერი 1998 წელი მობილი, ალაბამა, აშშ — 28 სექტემბერი 2005 წელი კოკბარნის საიტი ↑ მოსახლეობის აღწერა (2011 წელი). დაარქივებულია ორიგინალიდან — 2012-07-20. ციტირების თარიღი: 2015-02-23.
ფრიმანტლი

ფრიმანტლი (ინგლ. Fremantle) — ქალაქი სამხრეთ ავსტრალიაში. ფრიმანტლი არის დასავლეთ ავსტრალიის შტატის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 7669 ადამიანს. ფართობი შეადგენს 5,6 კმ²-ს. ფრიმანტლი შტატის ადმინისტრაციულ ცენტრ პერთიდან დაშორებულია 19 კილომეტრით და მოქცეულია ამავე ქალაქის აგლომერაციაში. ფრიმანტლი დაარსდა 1829 წელს. გაშენებულია მდინარე სუონის გასწვრივ. ქალაქში ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ვიკისაწყობში არის გვერდი თემაზე: ფრიმანტლი ფრიმანტლის ისტორიული დროის ხაზი დაარქივებული 2008-12-01 საიტზე Wayback Machine. ფრიმანტლის ტურისრული ინფორმაცია დაარქივებული 2003-06-26 საიტზე Wayback Machine. ფრიმანტლის საიტი ↑ მოსახლეობის აღწერა (2011 წელი)[მკვდარი ბმული]
გოსნელსი

გოსნელსი (ინგლ. Gosnells) — ქალაქი ავსტრალიაში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 106 585 კაცს, ხოლო ფართობი 128 კმ²-ს. შტატის ადმინისტრაციულ ცენტრ პერთიდან დაშორებულია 20 კილომეტრით და მოქცეულია ამავე ქალაქის აგლომერაციაში. გოსნელსი დაარსდა 1907 წელს და ქალაქის სტატუსი მიიღო 1977 წელს. ქალაქის მერია ოლვენ სეარლი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. გოსნელსის საიტი ↑ მოსახლეობის აღწერა (2011 წელი)[მკვდარი ბმული]
ჯერალდტონი

ჯერალდტონი (ინგლ. Geraldton) — ქალაქი ავსტრალიაში. მდებარეობს ქვეყნის დასავლეთ ნაწილში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 31 349 ადამიანს, ავსტრალიის ქალაქებს შორის მოსახლეობის მიხედვით ამ ქალაქს 42-ე ადგილი უკავია. ქალაქის ფართობი შეადგენს 189 კმ²-ს. შტატის ადმინისტრაციულ ცენტრ პერტიდან დაშორებულია 424 კილომეტრით. ჯერალდტონი არის საპორტო ქალაქი, რომელიც გაშენებულია ინდოეთის ოკეანის სანაპიროზე. დაარსდა 1850 წელს. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. City of Geraldton-Greenough Western Australian Museum - Geraldton HMAS Sydney II Memorial Geraldton დაარქივებული 2018-08-03 საიტზე Wayback Machine. Geraldton Port Authority დაარქივებული 2014-05-16 საიტზე Wayback Machine. Geraldton-Greenough Regional Library ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-21.
კვირია

კვირია — ქართულ მითოლოგიაში ღვთაება. აღმოსავლეთ საქართველოს მთიელთა წარმოდგენით კვირია ლოკალური სათემო ღვთაებების - ხვთისშვილთა წინამძღოლია, უზენაეს ღმერთსა და ადამიანებს შორის შუამავალი და სამართლის შემოქმედი. მისი ეპითეტებია კარავიანი და ხმელთმოურავი. კვირიას პატივსაცემად ეწყობოდა დღესასწაულები კვირიცხოვლობა, ხალარჯობა ღამისთევით, მსხვერპლის შეწირვით და საკულტო ნადიმებით. დღესასწაულების დროს მწვანე ტოტებით ქოხებს აშენებდნენ. დასავლეთ საქართველოს მთიელებში კვირია ბუნების ნაყოფიერების მამაკაცური ღვთაებაა. მას ეძღვნებოდა ადრეული საგაზაფხულო დღესასწაულები, რომლებიც რვა ცალკეულ რიტუალს შეიცავდა. დღესასწაულთა დროს აშენებდნენ თოვლის კოშკს, აწყობდნენ მეზობელ სოფლებს შორის შეჯიბრებებს, მღეროდნენ ჰიმნებს, თამაშდებოდა სცენები, რომლებშიც თვალნათლივ მოსჩანდა ღვთაების ფალოსური ბუნება. დასავლეთ საქართველოს მთიელთა ცალკეულ სიმღერებში კვირია აგრეთვე უზენაეს ღვთაებად გვევლინება, რომელიც ზეცას და ზეციურ წყალს განაგებს. კვირიას ჰიმნს გვალვის დროს მღეროდნენ, რომ წვიმა მოსულიყო. ქართული საბჭოთა ენციკლოპედია, ტ. 5, თბ., 1980. — გვ. 499. კიკნაძე ზ., ქართული მითოლოგია, თბილისი: ბაკმი, 2007. — გვ. 101, ISBN 978-99940-27-10-1.
შაურმა

შაურმა (არაბ. شاورما), აგრეთვე ცნობილი როგორც შავერმა, შვარმა, შოარმა თურქული სიტყვიდან çevirme (იკითხ. „ჩევირმე“) რაც ნიშნავს „მოტრიალეს“, დროთა განმავლობაში, არაბული ზეგავლენით „შავერმე“-დ გადაკეთდა — ახლო აღმოსავლეთიდან წამოსული კერძი, რომელიც მზადდება ცეცხლზე ვერტიკალურად მოტრიალე, შამფურზე აცმული, სანელებლებით გაჯერებული, ხორცის წვრილი ნაჭრებისგან (როგორც წესი ცხვრის, ქათმის ან ვირის). ემსგავსება ბერძნულ გიროს და მექსიკურ „ტაკო-ალ-პასტორს“. გემოვნების მიხედვით ამატებენ ღვინის ძმარს, პილპილსა და ხმელ სანელებლებს. მას აგრეთვე ამატებენ პომიდორს, ხახვს, სალათის ფურცლებს და წიწაკას, ბოლოს — კეტჩუპს ან მაიონეზს და ახვევენ ლავაშში. შეგიძლიათ იხილოთ მედიაფაილები თემაზე „შაურმა“ ვიკისაწყობში. ↑ Philip Mattar (2004). Encyclopedia of the Modern Middle Eastern, Hardcover, Macmillan Library Reference, გვ. 840. ISBN 0028657713. „Shawarma is a popular Levantine Arab specialty.“  ↑ John A La Boone III (2006). Around the World of Food: Adventures in Culinary History, Paperback, iUniverse, Inc, გვ. 115. ISBN 0595389686. „Shawarma - An Arab sandwich similar to the gyro.“
ზუთხისებრნი

ზუთხისებრნი (ლათ. Acipenseridae) — თევზების ოჯახი ხრტილიანი განოიდების ჯგუფისა. აქვთ მეტ-ნაკლებად წაგრძელებული დინგი. უკბილოები არიან, პირთან 4 ულვაში აქვთ. შიგა ჩონჩხი ხრტილოვანია, შერჩეულია ქორდა, მალები არა აქვთ. სხეულზე ფარეკლების 5 მწკვრივია, რომელთა შორის ძვლოვანი მარცვლები და ფირფიტებია განლაგებული. ზუთხისებრთა შორის ყველაზე დიდები (მაგ., სვია) სიგრძით 9 მ-მდე აღწევენ. ოჯახში 4 გვარის 25 სახეობაა. გავრცელებული არიან ევროპაში, ჩრდილოეთ აზიისა და ჩრდილოეთ ამერიკის წყლებში. ზუთხისებრნი მხოლოდ მტკნარ წყალში მრავლდებიან. ტოფობენ გაზაფხულზე და ზაფხულში. ზუთხისებრნთა ნაწილი მტკნარი წყლის ბინადარია, ნაწილი კი ნახევრად გამსვლელი ან გამსვლელი. იკვებებიან ფსკერის უხერხემლოებით, გვხვდებიან მტაცებლებიც. ძვირფასი სარეწაო თევზებია, მაგრამ ინტენსიური რეწვის გამო ზოგი გამსვლელი ზუთხისებრის რიცხვი ძლიერ შემცირდა. ითვლებიან ყველაზე ნოყიერ და გემრიელ თევზებად. ამ მხრივ განსაკუთრებით კარგ თევზად მიიჩნევა ციმბირული ზუთხი, რომელიც ობში, კოლიმასა და ციმბირის სხვა მდინარეებში მოიპოვება; შეიცავს 30%-მდე ცხიმს, მაშინ როდესად კასპიის, შავი და აზოვის ზღვების ზუთხები ამ მხრივ აღწევენ არაუმეტეს 15%-ს, იწონის 100 კგ-ზე მეტს. მას მოსდევს ტარაღანა (8–15% ცხიმი და 7–8 კგ), სვია (7–9% და 50 კგ), კალუგა, ფორეჯი, ცქვრინი. იყენებენ მათ ხორცს, თავს და (განსაკუთრებით) ქვირითს (იხ. ხიზილალა). დამუშავებისას ზუთხისებრნი იძლევიან ნაკლებ ნარჩენებს. მათი თავები მაღაზიებში ცალკე იყიდება, ამზადებენ ლაბას, უხას და სხვ. საქართველოს წყლებში გავრცელებული სახეობები: ატლანტური ზუთხი (Acipenser sturio) — შავი ზღვა სვია (Huso huso) — შავი ზღვა სპარსული ზუთხი (Acipenser persicus) — ბინადრობს შავ და კასპიის ზღვებში თართი (Acipenser persicus colchicus) — შავი ზღვა ფორეჯი (Acipenser nudiventris) — ბინადრობს შავ და კასპიის ზღვებში და მათ შენაკად მდინარეებში, სადაც ქვირითის დასაყრელად შედის. ტარაღანა (Acipenser stellatus) — კასპიის, შავი და აზოვის ზღვა (შედის რიონში, ჭოროხში) რუსული ზუთხი (Acipenser gueldenstaedtii) — კასპიის, შავი და აზოვის ზღვები Acipenser — ზუთხი Huso — სვია Scaphirhynchus — დინგნიჩაბა Pseudoscaphirhynchus — ცრუდინგნიჩაბა ↑ 1.0 1.1 1.2 ქართული საბჭოთა ენციკლოპედია, ტ. 4, თბ., 1979. — გვ. 542–543. ↑ Species of family Acipenseridae. ბუნების დაცვის საერთაშორისო კავშირი. iucnredlist.org. ციტირების თარიღი: 23 ნოემბერი, 2021 ↑ Рыба // Книга о вкусной и здоровой пище / Гл. ред. акад. А. И. Опарин. — М.: «Пищевая промышленность», 1974. — стр. 163–164. ↑ Kuljanishvili, Tatia; Epitashvili, Giorgi; Freyhof, Jörg; Japoshvili, Bella; Kalous, Lukáš; Levin, Boris; Mustafayev, Namig; Ibrahimov, Shaig; Pipoyan, Samvel; Mumladze, Levan (აგვისტო, 2020). „Checklist of the freshwater fishes of Armenia, Azerbaijan and Georgia“. Journal of Applied Ichthyology (ინგლისური). 36 (4): 501–514. doi:10.1111/jai.14038. ციტირების თარიღი: 21 ნოემბერი, 2021. შეამოწმეთ თარიღის პარამეტრი |access-date= და |date=-ში (დახმარება)
Myspace

Myspace (სტილიზებული, როგორც My space) — სოციალური ქსელი, რომელსაც ფლობს Fox Interactive Media. მის მომხმარებლებს შეუძლიათ შექმნან პროფილი, დაამატონ მეგობრები, შექმნან ჯგუფები. აგრეთვე შესაძლებელია ფოტო, ვიდეო და მუსიკალური შინაარსი განთავსება. ქსელის შტაბ–ბინა მდებარეობს ბევერლი-ჰილზში (კალიფორნია, აშშ). Fox Interactive Media–ის (და შესაბამისად Myspace–ის) მფლობელი არის News Corporation, რომლის შტაბ–ბინა მდებარეობს ნიუ-იორკში. Angwin, Julia. 2009. Stealing MySpace: The Battle to Control the Most Popular Website in America, New York: Random House. ISBN 978-1-4000-6694-0 Davis, Donald Carrington, Myspace Isn't Your Space: Expanding the Fair Credit Reporting Act to Ensure Accountability and Fairness in Employer Searches of Online Social Networking Services, 16 Kan. J.L. & Pub. Pol'y 237 (2007). Dodero, Camille, "You and your tech-chic: As of 2006, new media isn't just for geeks anymore", The Boston Phoenix, December 20, 2006. Don Tapscott and Anthony D. Williams. 2007. Wikinomics: How Mass Collaboration Changes Everything. New York: Penguin. შეგიძლიათ იხილოთ მედიაფაილები თემაზე „Myspace“ ვიკისაწყობში. ოფიციალური საიტი ↑ Myspace stats. ციტირების თარიღი: 24 დეკემბერი, 2018. ↑ Exclusive: The Bleak Financial Numbers From The MySpace Sale Pitch Book. TechCrunch (April 12, 2011). ციტირების თარიღი: October 23, 2011. ↑ Myspace.com Site Info. Alexa Internet. დაარქივებულია ორიგინალიდან — 2017-10-19. ციტირების თარიღი: 13 ივნისი, 2018. ↑ „Suit over sale of MySpace dismissed“. seattlepi.com. October 9, 2006. დაარქივებულია ორიგინალიდან — მარტი 3, 2016. ციტირების თარიღი: October 23, 2011. ↑ Mark Lacter. (August 25, 2006) My Space is not their space anymore.
ტოლმა

ტოლმა (თურქ. dolma; ბერძ. ντολμαδες; სპარსულად Dolme (دلمه); სომხ. tolma (տոլմա); რუმინ. sarma) — ტოლმა მრავალი მეზობელი ქვეყნის სამზარეულოს განუყოფელი ნაწილია. მათ შორის: სომხურის, აზერბაიჯანულის, თურქული, ბერძნულის, ბანგლადეშურის და ა.შ. ის ძირითადად ვაზის ფოთლებში გახვეული ბრინჯის, ხახვის, გატარებული ხორცისა და სხვა ინგრედიენტთა ნარევია. პოპულარული წასახემსებელი კერძია აღმოსავლეთ ხმელთაშუაზღვისპირა ქვეყნებში. ითვლება, რომ კერძი წარმოშობით თანამედროვე აღმოსავლეთი თურქეთიდანაა და შემდეგ გავრცელდა ოსმალეთის იმპერიის სივრცეში. თურქეთსა და სომხეთში ტოლმას უწოდებენ ნებისმიერ შეჭამადს, რომელიც კომბოსტოს, ყურძნის ფოთლებში, ბადრიჯანში, ან ბულგარულ წიწაკაშია გახვეული. ტრადიციული ტოლმა ვაზის ფოთლებში გახვეული ცხვრის ხორცისა და ბრინჯის ნაზავია (სომხ. თფოვ ტოლმა - թփով տոլմա), ან იგივე კომბოსტოს ფურცლებში (კაღამბი ტოლმა - կաղամբի տոլմա). ხორცისა და ბრინჯის გარდა ტოლმას ამატებენ კორიანდრს, ქინძს, ნიახურს, პიტნას, ცხარე პილპილს და დამდნარ კარაქს. სუფრასთან როგორც წესი არაჟანთან მიართმევენ. Alan Davidson, The Oxford Companion to Food. ISBN 0-19-211579-0. Gosetti Della Salda, Anna (1967). Le ricette regionali italiane (Italian). Milano: Solares.
კახეთი თელავი (საფეხბურთო კლუბი)

საფეხბურთო კლუბი კახეთი თელავი — ქართული საფეხბურთო კლუბი ქალაქ თელავიდან. ჩამოყალიბდა 1936 წელს. 2005 წლიდან 2007 წლამდე გამოდიოდა უმაღლეს ლიგაში, თუმცა შემდეგ დაქვეითდა პირველ ლიგაში. 2007-08 წლის პირველი ლიგის სეზონი მათ მეშვიდე ადგილზე დაასრულეს. კლუბის საშინაო არენა იყო გივი ჩოხელის სტადიონი. საბჭოთა კავშირის პერიოდში კლუბს ორჯერ აქვს მოგებული საქართველოს სსრ თასი: 1972 და 1977 წლებში. 2014 წელს კლუბმა არსებობა შეწყვიტა. საქართველოს სსრ თასი თასის მფლობელი: 1972, 1977 პირველი ლიგა მეორე ადგილი: 1991, 1992 „კახეთი“ თელავი — Footballfacts.ru ↑ uefa.com: Rustavi heroes gear up for Europe ↑ RSSSF: Georgia 2006/07 ↑ RSSSF: Georgia (Second Level) 2007/08. დაარქივებულია ორიგინალიდან — 2008-06-06. ციტირების თარიღი: 2009-12-18. ↑ Кубок Грузии 1977 // «Кахети» Телави 2–1 СКИФ Тбилиси. წყარო: Footballfacts.ru. წაკითხვის თარიღი: 13 ოქტომბერი, 2019. ↑ ვინ თქვა, კახეთში ფეხბურთი არ უყვართო?! თელავში გუნდი ფეხბურთელებმა აღადგინეს — 2007 წელს თელავის „კახეთი“ პირველ ლიგაში დაქვეითდა, სადაც 2013-14 წლების სეზონში მე-13 ადგილზე გავიდა, მეორე ლიგაში გავარდა და არსებობა შეწყვიტა. 10 სექტემბერი, 2016. წყარო: sportall.ge. წაკითხვის თარიღი: 13 ოქტომბერი, 2019.
გივი ჩოხელის სტადიონი

გივი ჩოხელის სტადიონი — გივი ჩოხელის სახელობის საფეხბურთო სტადიონი თელავში. თამაშობს საფეხბურთო კლუბი კახეთი. სტადიონი იტევს 12,000 მაყურებელს. სტადიონზე მდებარეობს ფეხბურთელ გივი ჩოხელის ძეგლი. საქართველოს საფეხბურთო სტადიონების სია ↑ World Stadiums: Stadiums in Georgia. დაარქივებულია ორიგინალიდან — 2015-09-06. ციტირების თარიღი: 2009-12-18.